ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
దేశవ్యాప్తంగా ముగిసిన రెండు రోజుల కోవిడ్-19 మాక్ డ్రిల్
- 724 జిల్లాల్లోని 33,685 ఆరోగ్య సదుపాయాలలో మాక్ డ్రిల్
కోవిడ్-19కి వ్యతిరేకంగా భారత దేశం చేస్తున్న పోరాటంలో భాగంగా కేంద్రం ముందస్తు సన్నద్ధత కార్యక్రమాలను నిర్వహిస్తోంది. దేశ వ్యాప్తంగా 724 జిల్లాలలో రెండు రోజుల కోవిడ్-19 మాక్ డ్రిల్ ను విజయవంతంగా నిర్వహించింది. అనేక రాష్ట్రాల్లో కోవిడ్-19 కేసులు క్రమంగా పెరుగుతున్న నేపథ్యంలో కేంద్ర ఆరోగ్య మంత్రిత్వ శాఖ 28 మార్చి, 2023న రాష్ట్రాలు మరియు కేంద్ర పాలిత ప్రాంతాలకు ఒక లేఖను జారీ చేసింది. దీని ప్రకారం 2023 ఏప్రిల్ 10 మరియు 11 తేదీల్లో అన్ని ఆరోగ్య కేంద్రాల్లో కోవిడ్కు అంకితమైన ఆరోగ్య సంరక్షణ సౌకర్యాలతో మాక్ డ్రిల్లు నిర్వహించాలని లేఖ రాసింది. పరికరాలు, విధానం మానవశక్తి పరంగా వారి సంసిద్ధత స్థాయిని అంచనా వేయండి లక్షంగా దీనిని నిర్వహించింది. దీనికి కొనసాగింపుగా 7 ఏప్రిల్ 2023న కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్ మన్సుఖ్ మాండవియా రాష్ట్ర ఆరోగ్య మంత్రులతో సమావేశమయ్యారు. అన్ని ఆరోగ్య సదుపాయాలను పరిగణనలోకి తీసుకుంటూ మాక్ డ్రిల్లను నిర్వహించాలని కోరారు. జిల్లా పరిపాలన మరియు ప్రజారోగ్య అధికారులతో సంసిద్ధతను సమీక్షించాలని అభ్యర్థించారు. 28,050 ప్రభుత్వ వైద్య సంస్థలు 5,635 ప్రైవేట్ ఆరోగ్య సౌకర్యాలతో సహా మొత్తం 33,685 ఆరోగ్య కేంద్రాల్లో 2023 ఏప్రిల్ 10 మరియు 11 తేదీల్లో మాక్ డ్రిల్ను నిర్వహించారు. ప్రభుత్వ సౌకర్యాలలో ప్రభుత్వం చేవైద్య కళాశాలలు, ప్రభుత్వ ఆసుపత్రులు, జిల్లా/సి విల్ ఆసుపత్రులు, సీహెచ్ఎస్ లు అలాగే హెచ్డబ్ల్యుసీలు మరియు పీహెచ్సీలు, ప్రైవేట్ ఆరోగ్య సౌకర్యాలలో ప్రైవేట్ వైద్య కళాశాలలు, ప్రైవేట్ ఆసుపత్రులు మరియు ఇతర ప్రైవేట్ ఆరోగ్య కేంద్రాలు ఉన్నాయి. ఆక్సిజన్ పడకలు, ఐసోలేషన్ పడకలు, వెంటిలేటర్లు, పీఎస్ఏ ప్లాంట్లు, ఎల్ఎంఓ, ఆక్సిజన్ కాన్సంట్రేటర్లు, ఆక్సిజన్ సిలిండర్లతో పాటు మందులు మరియు పీపీఈ కిట్లతో సహా కీలకమైన వైద్య మౌలిక సదుపాయాలు మరియు వనరులు అంచనా వేయబడ్డాయి. ఈ మాక్ డ్రిల్ సమయంలో వైద్య సిబ్బంది కోవిడ్-19 నిర్వహణపై దృష్టి సారించారు. దేశ వ్యాప్తంగా మాక్ డ్రిల్ తయారీలో రాష్ట్ర మరియు జిల్లా నిఘా విభాగాలతో ఆన్లైన్ శిక్షణ కూడా 2023 ఏప్రిల్ 4, 5 మరియు 6 తేదీల్లో నిర్వహించబడింది. ఈ శిక్షణలు రాష్ట్ర మరియు జిల్లా నిఘా విభాగాలు పోషించాల్సిన పాత్ర, అప్డేట్ చేయాల్సిన డేటా ఫీల్డ్లు, కవర్ చేయాల్సిన సౌకర్యాల రకాలు మరియు కోవిడ్-19 ఇండియా పోర్టల్లో డేటాను అందించడంలో ఏదైనా ఇబ్బందిని ఎదుర్కొంటున్న రాష్ట్రాలు/UTల కోసం హెల్ప్లైన్ వివరాలపై దృష్టి సారించాయి. సన్నాహక శిక్షణలో మొత్తం 1544 మంది పాల్గొన్నారు.
ప్రధాన మంత్రి కార్యాలయం
అభినందన పూర్వక ఫోన్ కాల్స్ ను అందుకొన్న ప్రధాన మంత్రి
భారతదేశం లో ఇటీవలి సాధారణ ఎన్నికల లో ప్రధాన మంత్రి శ్రీ నరేంద్ర మోదీ సాధించిన విజయానికి ఆయన ను అభినందిస్తూ పాకిస్తాన్ ప్రధాని, శ్రేష్ఠుడు శ్రీ ఇమ్రాన్ ఖాన్, మాల్దీవ్స్ పూర్వ అధ్యక్షుడు, శ్రేష్ఠుడు మొహమ్మద్ నశీద్ లతో పాటు నేపాల్ పూర్వ ప్రధాని, శ్రేష్ఠుడు శ్రీ మాధవ్ నేపాల్ లు టెలిఫోన్ ద్వారా అందించిన అభినందన లను ప్రధాన మంత్రి శ్రీ నరేంద్ర మోదీ ఈ రోజు న స్వీకరించారు.
పాకిస్తాన్ ప్రధాని తన కు టెలిఫోన్ ద్వారా శుభాకాంక్షలు తెలిపినందుకు ఆయన కు ప్రధాన మంత్రి ధన్యవాదాలు పలికారు. తన ప్రభుత్వం అనుసరిస్తున్నటువంటి నేబర్హుడ్ ఫస్ట్ పాలిసీ కి అనుగుణం గా తాను తీసుకొన్న చొరవల ను ప్రధాన మంత్రి గుర్తుకు తెస్తూ, పేదరికం పై కలసి పోరాడుదామంటూ పాక్ ప్రధాని కి తాను ఇదివరకు ఇచ్చిన సలహా ను గురించి ప్రస్తావించారు. మన ప్రాంతం లో శాంతి, ప్రగతి మరియు సమృద్ధి ల సాధన కోసం మరియు సహకారాన్ని వర్ధిల్లజేసుకోవడం కోసం విశ్వాసాన్ని సృష్టించుకోవడం, దానితో పాటే ఉగ్రవాదాని కి, ఇంకా హింస కు తావు ఉండనటువంటి వాతావరణాన్ని సృష్టించుకోవడం అత్యవసరం అంటూ ప్రధాన మంత్రి ఈ సందర్భం లో స్పష్టం చేశారు.
ప్రధాన మంత్రి ని ఆయన పొందిన చారిత్రక ప్రజాతీర్పు కు గాను పూర్వ అధ్యక్షుడు శ్రీ నశీద్ అభినందించారు. భారతదేశాని కి, మాల్దీవ్స్ కు మధ్య సంబంధం ఇటీవల కాలం లో మరింత గా పెంపొందిన విషయాన్ని శ్రీ నశీద్ గుర్తు కు తెచ్చారు. ఈ ప్రాంతం లో ఉగ్రవాద శక్తుల తో, సమూల సంస్కరణ వాద శక్తుల తో పోరాడటాని కి సన్నిహితంగా సహకరించుకోవడం ఎంతైనా అవసరం అని ఆయన నొక్కిపలికారు. ఆయన అభినందనల కు ప్రధాన మంత్రి ధన్యవాదాలు తెలుపుతూ, ఈ ప్రాంతం లో శాంతి- భద్రత ల కోసం, అభివృద్ధి కోసం ఒక బలమైనటువంటి, పరస్పర ప్రయోజనకారి అయినటువంటి మరియు సర్వ రంగాలలోనూ భాగస్వామ్యాన్ని వర్ధిల్లజేసుకొంటూ ఉండటానికి తాను వచనబద్ధుడినై వున్నట్లు పునరుద్ఘాటించారు.
ప్రధాన మంత్రి తన పార్టీ ని మరియు తన కూటమి ని ఒక భవ్యమైన, చారిత్రక మరియు బ్రహ్మాండ విజయం దిశ గా ముందుండి మరీ నడిపించారంటూ ప్రధాన మంత్రి కి శ్రీ మాధవ్ నేపాల్ ఆత్మీయ అభినందనలు తెలిపారు. ముందు వరుస లో నిలచే ఒక ప్రపంచ శక్తి గా భారతదేశం ఆవిర్భవించగలదన్న విశ్వాసాన్ని ఆయన వ్యక్తం చేస్తూ, ఈ పరిణామం యావత్తు ప్రాంతం యొక్క గుణాత్మకమైన ఎదుగుదల కు తోడ్పడగలదని కూడా పేర్కొన్నారు. శ్రీ మాధవ్ నేపాల్ అందించిన ఆత్మీయ శుభాకాంక్షల కు ప్రధాన మంత్రి శ్రీ నరేంద్ర మోదీ ధన్యవాదాలు పలుకుతూ నేపాల్ కు, భారతదేశాని కి మధ్య గల చరిత్రాత్మకమైన మైత్రీపూర్వక మరియు బహుముఖీన సంబంధాల ను మరింత బలోపేతం చేసుకోవాలన్నది తన చిత్తశుద్ధి తో కూడినటువంటి అభిలాష గా ఉన్నదని వెల్లడించారు.(Visitor Counter : 115
ప్రధాన మంత్రి కార్యాలయం
పశ్చిమ బంగాల్ లోని కొన్ని ప్రాంతాల లో పిడుగుపాటు వల్ల ప్రాణనష్టం జరగడం పై సంతాపం తెలిపిన ప్రధాన మంత్రి
పశ్చిమ బంగాల్ లోని కొన్ని ప్రాంతాల లో పిడుగుపాటు కారణం గా ప్రాణనష్టం జరగడంపై ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో, ‘‘పశ్చిమ బంగాల్ లో కొన్నిప్రాంతాల లో పిడుగులు పడి తమ ప్రియతముల ను కోల్పోయిన వారందరికీ ఇదే నా సంతాపం. ఈ ఘటనల లో గాయపడిన వారు త్వరగా స్వస్థత పొందాలని కోరుకొంటున్నాను’’ అని పేర్కొన్నారు.
రాష్ట్రపతి సచివాలయం
దాదీ ప్రకాశమణి జ్ఞాపకార్థం తపాళా బిళ్ళను విడుదల చేసిన భారత రాష్ట్రపతి
బ్రహ్మకుమారీల మాజీ అధిపతి దాదీ ప్రకాశమణి జ్ఞాపకార్ధం రాష్ట్రపతి భవన్ సాంస్కృతిక కేంద్రంలో శుక్రవారం న పోస్టేజ్ స్టాంపును భారత రాష్ట్రపతి శ్రీమతి ద్రౌపది ముర్ము విడుదల చేశారు. ఈ తపాలా బిళ్ళను సమాచార మంత్రిత్వ శాఖ తపాలా విభాగపు మై స్టాంప్ అన్న చొరవ కింద దాదీ ప్రకాశమణి 16వ వర్ధంతి సందర్భంగా విడుదల చేశారు.
ఈ సందర్భంగా మాట్లాడుతూ, ఆధ్యాత్మికత ద్వారా భారత్లో, విదేశాలలోనూ భారతీయ విలువలను వ్యాప్తి చేయడంలో దాదీ ప్రకాశమణి గొప్ప పాత్ర పోషించారని రాష్ట్రపతి అన్నారు. ప్రపంచంలోనే మహిళా నాయకత్వంలోని అతిపెద్ద సంస్థగా బ్రహ్మకుమారీస్ ఆమె నాయకత్వంలో అవతరించింది. నిజమైన నాయకురాలిలా, ఆమె బ్రహ్మకుమారీల కుటుంబానికి సవాళ్ళతో కూడిన పరిస్థితుల్లో కూడా విశ్వాసం, ధైర్యంతో అండగా నిలవడమే కాక ఎల్లవేళలా వారికి మార్గదర్శనం చేశారు.
జీవితం తాత్కాలికమైనదనీ, ఒక వ్యక్తి తాను చేసిన పనుల వల్ల మాత్రమే వారిని గుర్తించుకుంటారనేది ప్రపంచంలో అతిపెద్ద సత్యమని రాష్ట్రపతి అన్నారు. ప్రజా సంక్షేమమే ధ్యేయంగా ఉదాత్తమమైన పనులు చేయాలని ఆమె అన్నారు. భౌతికంగా దాదాజీ మన మధ్య ఉండకపోవచ్చని, కానీ ఆమె ఆధ్యాత్మిక, ఉదాత్త వ్యక్తిత్వపు జ్ఞాపకాలు, మానవాళి సంక్షేమం కోసం ఆమె ఇచ్చిన సందేశం అన్నీ కూడా ఎల్లప్పుడూ మన మధ్య సజీవంగా ఉంటాయని, రానున్న తరాలకు స్ఫూర్తిని ఇస్తాయని ఆమె పంచుకున్నారు.
ఇటీవలి కాలంలో చంద్రయాన్ -3 మిషన్ విజయం గురించి మాట్లాడుతూ, భారత శాస్త్రవేత్తలు సాధించిన అపూర్వ విజయాన్ని మనందరం వీక్షించామని అన్నారు. చంద్రుడిపై దక్షిణ ధృవాన్ని చేరుకున్న తొలి దేశం భారత అని ఆమె అన్నారు. చంద్రయాన్ -3 మిషన్ ద్వారా చంద్రుని భూభాగం నుంచి సేకరించిన నూతన సమాచారం మొత్తం ప్రపంచానికి లాభాలను చేకూరుస్తుందనే విశ్వాసాన్ని ఆమె వ్యక్తం చేశారు.
రాష్ట్రపతి ప్రసంగం కోసం ఇక్కడ క్లిక్ చేయండి-
హోం మంత్రిత్వ శాఖ
 అండమాన్, నికోబార్ దీవుల అద్దె నిబంధనలు, 2023  దాద్రా నగర్ హవేలీ మరియు డామన్, డయ్యూ అద్దె నిబంధనలు, 2023  లక్షదీవుల అద్దె నిబంధనలు, 2023 అమలు
భారత రాజ్యాంగంలోని 240 అధికరణం కింద  అండమాన్, నికోబార్ దీవుల అద్దె నిబంధనలు , 2023  దాద్రా నగర్ హవేలీ మరియు డామన్, డయ్యూ అద్దె నిబంధనలు, 2023  లక్షదీవుల అద్దె నిబంధనలు, 2023 అమలు చేయడానికి ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం సమావేశం ఆమోదం తెలిపింది.
కేంద్రపాలిత ప్రాంతాలలో స్థలాలు అద్దెకు ఇవ్వడానికి, స్థలాలను అద్దెకు తీసుకోవడానికి అనుసరించవలసిన పారదర్శక, జవాబుదారీ వ్యవస్థను అమలు చేయడానికి అవసరమైన చట్టపరమైన వ్యవస్థ అండమాన్ మరియు నికోబార్ దీవుల అద్దె నియంత్రణ నిబంధనలు, 2023; దాద్రా మరియు నగర్ హవేలీ మరియు డామన్ మరియు డయ్యూ అద్దె నియంత్రణ నిబంధనలు , 2023;లక్ష దీవుల అద్దె నియంత్రణ నిబంధనలు , 2023 ద్వారా అమలు లోకి వస్తుంది. కేంద్రపాలిత ప్రాంతాలు అయిన అండమాన్, నికోబార్ దీవులు, దాద్రా మరియు నగర్ హవేలీ మరియు డామన్ మరియు డయ్యు, లక్ష దీవులలో భూ యజమానులు,స్థలాలను అద్దెకు తీసుకుంటున్న వారి ప్రయోజనాలను రక్షించడానికి నిబంధనలు సహకరిస్తాయి.
అద్దె మార్కెట్లో ప్రైవేట్ పెట్టుబడి, వ్యవస్థాపకతకు ఈ నిబంధనలు సహకరిస్తాయి. వివిధ ఆదాయ వర్గాలకు చెందిన వలసదారులు,సంఘటిత, అసంఘటిత రంగాలలో పనిచేస్తున్న కార్మికులు, నిపుణులు, విద్యార్థులు మొదలైన వారికి అద్దె గృహ సౌకర్యాన్ని అందుబాటులోకి తెస్తాయి. నాణ్యమైన అద్దె వసతికి ప్రాప్యతను పెంచడానికి కూడా సహాయపడుతుంది. అండమాన్ మరియు నికోబార్ దీవులు, దాద్రా మరియు నగర్ హవేలీ మరియు డామన్ మరియు డయ్యూ , లక్షద్వీప్ల కేంద్రపాలిత ప్రాంతాలలో గృహ నిర్మాణ రంగం అభివృద్ధికి నిబంధనలు సహకరిస్తాయి.
ప్రధాన మంత్రి కార్యాలయం
‘‘ప్రాజెక్ట్ అర్థ్ గంగ’’ పై సమీక్ష ను నిర్వహించిన ప్రధాన మంత్రి : అసమానత్వాల ను సరిచేయడమూ, ప్రజల ను జోడించడమూను
‘‘ప్రాజెక్ట్ అర్థ్ గంగ’’ ను అమలు పరచడం లో భాగం గా రూపకల్పన చేసిన ప్రణాళిక ల తాలూకు పురోగతి ని ప్రధాన మంత్రి శ్రీ నరేంద్ర మోదీ ఈ రోజు న సమీక్షించారు.
కాన్ పుర్ లో నేశనల్ గంగ కౌన్సిల్ తాలూకు ఒకటో సమావేశం 2019వ సంవత్సరం లో డిసెంబరు 14వ తేదీ నాడు జరిగిన సందర్భం లో గంగా నది ఒడ్డుల వెంబడి ఆర్థిక కార్యకలాపాల కు పుష్టి ని సంతరించడం కోసం ప్రధాన మంత్రి శ్రీ నరేంద్ర మోదీ ‘అర్థ్ గంగ’ ను రూపుదిద్దారు.
గంగా నది ని నౌకాయానాని కి సురక్షితమైన వ్యవస్థ గా అభివృద్ధి పరచడమే ధ్యేయం గా జల మార్గ వికాస్ పథకాన్ని  రూపొందించడమైంది; ఈ పథకాన్ని ప్రపంచ బ్యాంకు యొక్క ఆర్థిక సహాయం మరియు యంత్ర సంబంధిత సహాయం తోను అమలు పరచడం జరుగుతున్నది. స్థానిక సముదాయం ప్రమేయం తో గంగా నది లోపల మరియు గంగా నది పరిసర ప్రాంతాల లో ఆర్థిక కార్యకలాపాల పైన శ్రద్ధ తీసుకొంటూ జెఎమ్ విపి యొక్క రి-ఇంజీనియర్ ప్రక్రియ కోసమని ‘ప్రాజెక్ట్ అర్థ్ గంగ’ కు రూపకల్పన చేయడమైంది.
గంగా నది తీరం వెంబడి ఉత్తర్ ప్రదేశ్, బిహార్, ఝార్ ఖండ్ మరియు పశ్చిమ బెంగాల్ లలో ఆర్థిక కార్యకలాపాల కు పుష్టి ని సంతరించడం కోసం ‘‘ప్రాజెక్ట్ అర్థ్ గంగ’’ లో భాగం గా సముదాయ స్థాయి లో ఆర్థిక కార్యకలాపాల ను పెంచేందుకు గాను గంగా నది పొడవున చిన్న చిన్న రేవు కట్టల ను ఏర్పాటు చేయడం జరుగుతుంది. గంగా నది నడికట్టు మీదుగా నెలకొన్న నాలుగు రాష్ట్రాల లోను గంగా నది పైన తేలియాడే రేవు కట్టల ను దాదాపు గా 40 తో పాటు 10 జత ల రొ-రొ కొనల ను నిర్మించే ప్రణాళిక ఉంది. ఇది స్థానిక ఉత్పత్తుల చేరవేత లో రైతుల కు అయ్యే వ్యయాన్ని తగ్గించగలుగుతుంది.
వ్యాపారం పరమైనటువంటి ప్రయోజనాల ను అందజేయడం, విపణుల ను అందుబాటు లోకి తీసుకురావడం తో పాటు స్థానిక సముదాయం యొక్క ఆర్థిక వృద్ధి కి మరియు ప్రయాణికుల సౌలభ్యత కు ‘అర్థ్ గంగ’ ప్రాజెక్టు పూచీ పడుతుంది. అంతేకాక, ప్రభుత్వ/ప్రయివేటు రంగాల యొక్క సామర్థ్యం పెంపుదల కు మరియు పెద్ద ఎత్తు న నైపుణ్యాల వృద్ధి కి కూడా దోహద పడుతుంది. తదుపరి 5 సంవత్సరాల కాల క్రమం లో 1,000 కోట్ల కు పైగా ఆర్థిక లబ్ధి ని ప్రసాదించేటటువంటి ఆర్థిక అభివృద్ధి గంగా నదీ పరీవాహక ప్రాంతం లో చోటు చేసుకోవడం లో ఒక ఉత్ప్రేరకం గా ‘ప్రాజెక్ట్ అర్థ్ గంగ’ పనిచేస్తుంది.
శిప్పింగ్ శాఖ సహాయ మంత్రి  శ్రీ మన్ సుఖ్ ఎల్. మాండవియా కూడా ఈ సమావేశం లో పాల్గొన్నారు.
‘అర్థ్ గంగ’ యొక్క విపుల ప్రణాళిక
ఆయుష్
ఆయుర్వేద ఆధారిత నూతన ఆహార ఉత్పత్తుల కోసం ట్రేడ్ ఫెయిర్
ఇండియా ఇంటర్నేషనల్ ట్రేడ్ ఫెయిర్లో–2021లో స్టాల్ను ఏర్పాటు చేయనున్న ఆయుష్ మంత్రిత్వ శాఖ
ఈ సంవత్సరం ఇండియా ఇంటర్నేషనల్ ట్రేడ్ ఫెయిర్లో హాల్నంబర్ 10లోని ఆయుశ్ మంత్రిత్వశాఖ యొక్క స్టాల్ ప్రధాన ఆకర్షణగా నిలువబోతోంది. మధుమేహం, స్థూలకాయం, దీర్ఘకాలిక నొప్పులు మరియు రక్తహీనతతో ఇబ్బంది రోగులకు అవసరమైన ఆహార మద్దతును అందించడానికి వండటానికి సిద్ధంగా ఉన్న న్యూట్రాస్యూటికల్ ఆధారిత వస్తువులతో కూడిన సెట్ను స్టాల్లో అందుబాటులో ఉంచబోతున్నారు.
 పరిశోధనా శాస్త్రవేత్తలు అభివృద్ధి చేశారు. ఏఐఐఏ అనేది ఆయుష్ మంత్రిత్వ శాఖ పరిధిలోని ఒక పరిశోధనా సంస్థ.
“ఔషధాలతో పాటు మనం ఆహారం విషయంలో కూడా జాగ్రత్తలు తీసుకోవాలి. మన ప్రాచీన గ్రంథాలలో కూడా అలాంటి వంటకాలు ఉన్నాయి” అని ఈ సందర్భంగా ఆయుష్ మంత్రిత్వ శాఖ సీనియర్ అధికారి ఒకరు తెలిపారు.
ఈ రెడీ టు కుక్ సెట్లో క్యాండీ, ఎపిటైజర్, పిండి, లడ్డు తదితర వస్తువులున్నాయి. వంటను తయారుచేసుకునే విధానంతోపాటు ఆ ఆహార పదార్థాల వల్ల కలిగే ఆరోగ్య ప్రయోజనాలను ప్యాకెట్పై ముద్రించారు.
ఆయుర్వేద ఆహార నిపుణుల సూచనల మేరకు తయారుచేసిన కొత్త వంటకాలతోపాటు పోషకాలు కలిగి ఉన్న రుచికరమైన ఆహార పదార్థాలతోపాటు ఆయుష్ హెల్త్ ప్రాక్టిషనర్స్, యోగా శిక్షకులు ఈ స్టాల్లో అందుబాటులో ఉంటారు. అంతేకాకుండా భారతీయ సంప్రదాయ ఔషధ వ్యవస్థల ఆధారంగా రూపొందించిన ఆసక్తికరమైన ప్రశ్నలకు సరైన సమాధానమిచ్చిన యువతకు ఆకర్షణీయమైన బహుమతులు ఇవ్వడం ఆయుష్ మంత్రిత్వశాఖ స్టాల్ అదనపు ఆకర్షణలు. హల్వా ఘీవార్, ఆమ్లా మురబ్బా, గుల్కంద్ మరియు యునాని హెర్బల్ టీ వంటి వివిధ ఆయుష్ ఆహారపదార్ధాల రుచిని కూడా సందర్శకులు ఆస్వాధించవచ్చు.
వాణిజ్యం మరియు పెట్టుబడిని ప్రోత్సహించడానికి మరియు తయారీదారులు, వ్యాపారులు, ఎగుమతిదారులు మరియు దిగుమతిదారులకు ఓ ఉమ్మడి వేదికను ఏర్పాటు చేయడానికి ప్రతి సంవత్సరం నిర్వహించబడే ఒక మెగా ఈవెంటే ఈ ట్రేడ్ ఫెయిర్. ఈ ఈవెంట్ యొక్క మొదటి ఐదు రోజులు.. అంటే నవంబర్ 14 నుండి 18 వరకు, వ్యాపారులు మరియు పెట్టుబడిదారుల కోసం కేటాయించగా.. నవంబర్ 19 న సాధారణ ప్రజల కోసం ట్రేడ్ ఫెయిర్ తెరవబడుతుంది.
భారతదేశం స్వాతంత్ర్యం పొంది 75వ సంవత్సరాలైన సందర్భాన్ని పురస్కరించుకొని 'ఆజాదీ కా అమృత్ మహోత్సవ్' పేరుతో నిర్వహిస్తున్న కార్యక్రమాలకు మరింత ప్రచారం కల్పించే లక్ష్యంతో నిర్వహిస్తున్న ఐఐటీఎఫ్-2021కు.. ఈ సంవత్సరం 'ఆత్మనిర్భర్ భారత్' ఇతివృత్తంగా నిర్ణయించారు.
మంత్రిత్వ శాఖ అధికారులు తెలిపిన వివరాల ప్రకారం.. హోమియోపతి, ఆయుర్వేదం, సిద్ధ, యునాని, యోగా మరియు నేచురోపతి వంటి వివిధ ఆయుష్ శాఖల కింద ఆహార ఉత్పత్తులు మరియు మందుల గురించి ప్రచారం చేయడానికి ప్రత్యేక కౌంటర్లు ఉంటాయి. ఆయా శాఖల ఆరోగ్య శిక్షకులు ఉచిత ఓపీడీ కన్సల్టేషన్ను కూడా అందిస్తారు. సందర్శకులు నిపుణులైన యోగా శిక్షకుల నుండి యోగా నేర్చుకునే అవకాశం కూడా ఉంటుంది. వై-బ్రేక్ మొబైల్ అప్లికేషన్లో ఇవ్వబడిన యోగా ప్రోటోకాల్ యొక్క లైవ్ డెమో కూడా ఉంటుంది. ఇది కార్యాలయ పనులు వారి కార్యాలయాలలో కేవలం ఐదు నిమిషాల్లో పునరుత్తేజితం మరియు పునరుజ్జీవనం పొందడంలో సహాయపడుతుంది.
ప్రధాన మంత్రి కార్యాలయం
భారత రక్షణ రంగ ఉత్పత్తి తొలిసారిగా లక్ష కోట్లు దాటటం పట్ల ప్రధాని అభినందనలు
భారత రక్షణ రంగ ఉత్పత్తి తొలిసారిగా లక్ష కోట్లు దాటటం పట్ల ప్రధాన మంత్రి అభినందనలు తెలియజేశారు. రక్షణశాఖామంత్రి చేసిన ట్వీట్ కి ప్రధాన మంత్రి ఇలా స్పందించారు:
ఈ సాధన ప్రతి భారతీయుడు ముఖం మీద చిరునవ్వు తెప్పిస్తుంది. ఈ రంగంలో ప్రదర్శించిన అసమాన ప్రతిభకు భారత ప్రజలకు అభినందనలు. ఈ రంగంలో మనం మరింత ఎదగటానికి సిద్ధంగా ఉన్నాం.
(
ప్రధాన మంత్రి కార్యాలయం
ఆసియా క్రీడల మహిళల బాక్సింగ్ 75 కిలోల విభాగంలో రజతం సాధించిన లవ్లీన్ బొర్గొహెయిన్కు ప్రధాని అభినందన
ఆసియా క్రీడల మహిళల బాక్సింగ్ 75 కిలోల విభాగంలో రజత పతకం కైవసం చేసుకున్న లవ్లీన్ బొర్గొహెయిన్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“మహిళల బాక్సింగ్ 75 కిలోల విభాగంలో దేశానికి రజత పతకం సాధించిపెట్టిన లవ్లీన్ బొర్గొహెయిన్కు నా హృదయపూర్వక అభినందనలు. ఆమె ప్రదర్శించిన ప్రతిభ, నైపుణ్యం అనుపమానం. ఆమె సాధించిన ఈ విజయం మనమంతా వేడుక చేసుకునేందుకు తగిన సందర్భాన్నిచ్చింది. ఆమె మరింత ఉన్నత స్థాయికి ఎదుగుతూ భవిష్యత్తులోనూ విజయపథంలో దూసుకుపోవాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
హోం మంత్రిత్వ శాఖ
చత్తీస్గఢ్ రాష్ట్రం లోని బీజాపుర్,దంతెవాడమరియు సుక్మా జిల్లాల కు చెందిన మారుమూల ప్రాంతాల లో ఒక రిక్రూట్ మెంట్ ర్యాలీద్వారా సిఆర్ పిఎఫ్ లో కానిస్టేబుల్స్ గా స్థానిక ఆదివాసీ యువత ను భర్తీ చేయడంకోసం కానిస్టేబుల్ ఉద్యోగ విద్యార్హత లో సడలింపున కు ఆమోదం తెలిపిన మంత్రిమండలి
దక్షిణ చత్తీస్ గఢ్ లో బీజాపుర్, దంతెవాడ మరియు సుక్ మా జిల్లా ల నుంచి సిఆర్ పిఎఫ్ లో కానిస్టేబుల్  పోస్టు లకు గాను 400 మంది అభ్యర్థుల నియామకాని కై అవసరమైన కనీస విద్యార్హత ను 10వ తరగతి ఉత్తీర్ణత స్థాయి నుంచి 8వ తరగతి కి సడలించాలని దేశీయ వ్యవహారాల మంత్రిత్వ శాఖ చేసిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ మూడు జిల్లాల లోని మారుమూల ప్రాంతాల లో జరిగే ఈ ర్యాలీ కోసం స్థానిక వార్తా పత్రికల లో ప్రకటన ను ఇవ్వడం తో పాటు గా విస్తృత ప్రచారానికి గాను అన్ని మార్గాల ను సిఆర్ పిఎఫ్ అనుసరించి, తదనంతరం కొత్త గా చేర్చుకొన్న ఈ శిక్షణార్థుల కు అర్హత నిర్ణక్ష్ కాలం లో లాంఛనం గా విద్య ను బోధించనుంది.
చత్తీస్ గఢ్ రాష్ట్రం లోని బీజాపుర్, దంతెవాడ, ఇంకా సుక్మా.. ఈ మూడు జిల్లాల మారుమూల ప్రాంతాల నుంచి 400 మంది ఆదివాసీ యువత ఉద్యోగ అవకాశాల ను దక్కించుకోనున్నారు. నియామకం కోసం ఉద్దేశించిన శారీరిక ప్రమాణాల లో దేశీయ వ్యవహారాల మంత్రిత్వ శాఖ సముచిత సడలింపు ను కూడా ఇవ్వనుంది.
సిఆర్ పిఎఫ్ అనేది కేంద్రీయ సాయుధ రక్షక భట బలగాల లో ఒకటి గా ఉంది. మౌలికం గా ఇది చట్టం మరియు వ్యవస్థ యొక్క నిర్వహణ వంటి కర్తవ్యాల ను పాలించడం తో పాటు గా, చొరబాటు ను నిరోధించడం మరియు ఆంతరంగిక భద్రత ను సంబాళించడం చేస్తుంది. ప్రతిపాదిత వ్యవహారం లో, సిఆర్ పిఎఫ్ 400 మంది స్థానిక ఆదివాసీ యువత ను ఛత్తీస్ గఢ్ లో సాపేక్షం గా వెనుబడిన ప్రాంతాల నుంచి కానిస్టేబుల్స్  ఉద్యోగాల లోకి భర్తీ చేసుకోవాలనుకొంది. వారి ని నిర్దేశిత కనీస విద్యార్హత అయినటువంటి 10వ తరగతి లో ఉత్తీర్ణత సాధించిన తరువాతనే సర్వీసు లో ఖాయపరచడం జరుగుతుంది. తద్వారా ఈ అభ్యర్థుల కు అర్హత నిర్ణయ కాలం లో లాంఛనప్రాయమైన విద్య ను బోధించడం తో పాటుగా అధ్యయన సామగ్రి ని, పుస్తకాల ను మరియు కోచింగ్ సంబంధి సహాయాన్ని అందించడం వంటి సాధ్యమైన అన్ని విధాలు గాను సమర్థన ను ఇవ్వడం జరుగుతుంది. కొత్త గా భర్తీ అయిన వారు నిర్ణీత విద్యార్హత ను సాధఇంచడం కోసం అవసరమైతే, అర్హత నిర్ణయ కాలాన్ని తగిన మేర కుపొడిగించేందుకూ అవకాశం ఉంది. వారు 10వ తరగతి పరీక్ష కు హాజరు అయ్యేలా, వారి ని కేంద్ర ప్రభుత్వం/రాష్ట్ర ప్రభుత్వాల గుర్తింపు పొందినటువంటి నేశనల్ ఇన్స్ టిట్యూట్ ఆఫ్ ఓపెన్ స్కూల్స్ లో నమోదు చేయడం జరుగుతుంది.
సిఆర్ పిఎఫ్ 2016-2017 లో ఛత్తీస్ గఢ్ లోని బీజాపుర్, దంతెవాడ, నారాయణపుర్, ఇంకా సుక్ మా.. ఈ నాలుగు జిల్లాల నుంచి షెడ్యూల్డు తెగ కు చెందిన అభ్యర్థుల ను భర్తీ చేసుకోవడం ద్వారా ఒక బస్తరియా పటాలాన్ని ఏర్పాటు చేసింది. ఏమైనా, అది ఆశించినటువంటి ఫలితాల ను ఇవ్వలేక పోయింది. ఎందుకంటే ఈ మారుమూల ప్రాంతాల కు చెందిన స్థానిక యువత అవసరమైన విద్యార్హత ను, అంటే ఇక్కడ 10వ తరగతి లో ఉత్తీర్ణత ను, సాధించలేకపోవడం వల్ల నియామక ప్రక్రియ లో పోటీ పడలేకపోయారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ -19 మీద పోరాటం చేస్తున్న తొలివరుస వారిని శక్తివంతం చేసేందుకు ఐ.గాట్ ఈ లెర్నింగ్ ప్లాట్ ఫామ్ ను సిద్ధం చేసిన డి.ఓ.పి.టి.
భారతదేశంలోని ఆరోగ్య సంరక్షణ కార్యకర్తలకు కోవిడ్ -19 శిక్షణ ఇచ్చేందుకు డిజిటల్ వేదికను ప్రారంభించిన భారత ప్రభుత్వ పర్సనల్ అండ్ టైనింగ్ విభాగం
కోవిడ్ -19 మీద పోరాటం చేస్తున్న మొదటి వరుస కార్యకర్తలకు ఓ డిజిటల్ అభ్యాస వేదికను ప్రారంభించినట్లు  పర్సనల్ అండ్ ట్రైనింగ్ విభాగం ప్రకటించింది. ఈ మహమ్మారిని ఎదుర్కోవడంలో తరువాతి దశలకు తగిన విధంగా సిద్ధం చేసేందుకు శిక్షణ ఇస్తోంది. అనంతరం రెండో వరుస కార్యకర్తలకు శిక్షణ ఇవ్వడం ద్వారా, తాజా పరిస్థితులను ఎదుర్కొనే దిశగా భారతదేశాన్ని సిద్ధం చేయనుంది.
వైద్యులు, నర్సులు, పారామెడికల్, పరిశుభ్రత కార్మికులు, సాంకేతిక నిపుణులు, సహాయక నర్సింగ్ స్టాఫ్, కేంద్ర రాష్ట్ర ప్రభుత్వాల అధికారులు, పోలీసులు, వివిధ పోలీసు సంస్థలు, నేషనల్ క్యాడెట్ కార్ప్స్ , నెహ్రూ యువ కేంద్ర సంఘటన్ , నేషనల్ సర్వీస్ స్కీమ్ , ఇండియన్ రెడ్ క్రాస్ సొసైటీ , భారత్ స్కౌట్స్ అండ్ గైడ్స్  కార్యకర్తలకు ఈ శిక్షణ అందుబాటులో ఉంటుంది.
ఈ ప్లాట్ ఫాం ప్రతి అభ్యాసకుడికి తన పని ప్రదేశంలో లేదా ఇంటి వద్ద మరియు తనకు నచ్చిన ఏదైనా పరికరానికి క్యూరేటెడ్, రోల్ – స్పెసిఫిక్ కంటెంట్ ను అందిస్తుంది. ఐ గాట్ ప్లాట్ ఫాం జనాభా స్థాయికి అనుగుణంగా రూపొందించబడింది. రాబోయే వారాల్లో సుమారు 1.50 కోట్ల మంది కార్మికుల మరియు వాలంటీర్లకు శిక్షణ అందిస్తుంది. బేగోక్స్ ఆఫ్ కోవిడ్, ఐసియు కేర్ అండ్ వెంటిలేషన్ మేనేజ్ మెంట్, క్లినికల్ మేనేజ్ మెంట్, పి.పి.ఈ. ద్వారా ఇన్ఫెక్షన్ నివారణ, ఇన్ఫెక్షన్ కంట్రోల్ అండ్ ప్రివెన్షన్, దిగ్బంధం మరియు ఐసోలేషన్, ప్రయోగశాల నమూనా సేకరణ మరియు పరీక్ష, నిర్వహణ వంటి అంశాలపై ఐగోట్ లో తొమ్మిది  కోర్సులను ప్రారంభించింది.
అనుకూలీకరించిన విధానం ద్వారా కోవిడ్ యోధులు ఈ కోర్సు నుంచి క్లిష్టమైన అంశాల గురించి తెలుసుకోవచ్చు. ప్రస్తుత మరియు రానున్న పరిస్థితులకు ప్రతిస్పందించవ్చు. తమను తాము నిజ సమయ పద్ధతిలో నవీనీకరించడం ద్వారా ఎప్పుడైనా ఎక్కడైనా నేర్చుకోవడానికి, కొత్త సమస్యలకు పరిష్కారాలు తెలుసుకోవడానికి ఈ వేదిక బాగా ఉపయోగపడుతుంది. కంప్యూటర్ మరియు మొబైల్ లో సులభంగా ఉపయోగించడానికి అనుకూలంగా ఉంటుంది. తద్వారా ఇది అందరికీ అందుబాటులో ఉంటుంది.
గౌరవనీయ ప్రధాని శ్రీ నరేంద్ర మోడీ చెప్పిన విధంగా దేశానికి సేవ చేసే వారి సంక్షేమాన్ని చూసుకోండి అనే భావనను ఈ వేదిక ప్రతిబింబిస్తుంది. తొలి వరుసలో ఉండే కార్యకర్తలందరికీ ఈ నవీనీకరించబడిన విజ్ఞానం ఇబ్బందికర పరిస్థితుల్లో ఓ గొప్ప ఆయుధం. కోవిడ్ -19 మహమ్మారికి వ్యతిరేకంగా చేసే యుద్ధంలో విజయానికి ఇది ఎంతగానో సహాయపడుతుంది.
ప్రస్తుతం ఐ గోట్ తాజా వెర్షన్ ఈ లింక్  లో లభ్యమౌతోంది. గూగుల్ క్రోమ్ మరియు మోజిల్లా ఫైర్ ఫాక్స్ లో వినియోగానికి అందుబాటులో ఉంది. త్వరలో అన్ని బ్రౌజర్ లకు ఉపయోగపడే వెర్షన్ అందుబాటులోకి రానుంది.
(Visitor Counter : 127
గృహ నిర్మాణం మరియు పట్టణ వ్యవహారాల మంత్రిత్వ శాఖ
స్వచ్చతలో తెలంగాణ ముందంజ
చెత్త రహిత భారతదేశం నిర్మాణ కల సాకారం కోసం గత తొమ్మిది సంవత్సరాలుగా అమలు జరుగుతున్న స్వచ్ఛ భారత్ మిషన్ లో ప్రజలు పెద్ద సంఖ్యలో ఉత్సాహంగా పాల్గొంటున్నారు. స్వచ్ఛ భారత్ నిర్మాణం కోసం తరలి రావాలని ప్రధానమంత్రి శ్రీ నరేంద్ర మోదీ ఇచ్చిన పిలుపుకు స్పందించిన ప్రజలు, ప్రజా సంఘాలు, నగరాలు, పట్టణాలు, గ్రామ పంచాయతీలు, ప్రైవేటు సంస్థలు స్వచ్చందంగా ముందుకు వచ్చి స్వచ్ఛతా కార్యక్రమాలు అమలు చేస్తున్నాయి. 2023 అక్టోబర్ 1వ తేదీన సామూహిక స్వచ్ఛత కార్యక్రమాలు నిర్వహించాలని ప్రభుత్వం నిర్ణయించింది. ప్రతి ఒక్కరూ ఒక్క రోజు గంట సేపు సామూహికంగా స్వచ్ఛత కోసం కృషి చేయాలంటూ ప్రధానమంత్రి శ్రీ నరేంద్ర మోడీ 'ఏక్ తారీఖ్, ఏక్ ఘంటా, ఏక్ సాత్' పిలుపు ఇచ్చారు. ఇప్పటికీ అమలు జరుగుతున్న స్వచ్ఛత పక్షోత్సవాలు 2023లో లక్షలాది మంది ప్రజలు పాల్గొంటున్నారు. కార్యక్రమంలో 13 కోట్ల మంది ప్రజలు పాల్గొన్నారు. 2023 సెప్టెంబర్ 15 న ప్రారంభమైన స్వచ్ఛత పక్షోత్సవాలు స్వచ్ఛ భారత్ దినోత్సవం అయిన అక్టోబర్ 2 వరకు అమలు జరుగుతాయి. స్వచ్ఛత పక్షోత్సవాలు విజయవంతం చేయడానికి తెలంగాణాలో ప్రజల భాగస్వామ్యంతో పెద్ద ఎత్తున స్వచ్ఛత కార్యక్రమాలు అమలు జరుగుతున్నాయి. స్వచ్ఛత పక్షోత్సవాల్లో భాగంగా అన్ని వర్గాలకు చెందిన పరిశుభ్రత కార్యక్రమాలు చేపట్టారు. తమ పరిసర ప్రాంతాలను శుభ్రం చేసిన పెద్దలు, పిల్లలు స్వచ్ఛతకు తాము ఇస్తున్న ప్రాధాన్యతను తెలియజేస్తున్నారు. రాష్ట్ర వ్యాప్తంగా అమలు జరిగిన స్వచ్ఛత కార్యక్రమాల్లో 21 లక్షలకు పైగా ప్రజలు స్వచ్చందంగా పాల్గొన్నారు. ప్రజాసంస్థలు, బహిరంగ ప్రదేశాలు, మార్కెట్ స్థలాలు మొదలైన వాటిలో శ్రమదానం చేశారు.అవగాహన కార్యక్రమాలలో ప్రజలు పెద్ద సంఖ్యలో పాల్గొన్నారు.గ్రామాలు, తమ చుట్టుపక్కల ప్రాంతాలలో నిర్వహించిన కార్యక్రమంలో పాల్గొన్న ప్రజలు ప్లాస్టిక్ వ్యర్థాల సేకరణలో చురుకుగా పాల్గొన్నారు.కార్యక్రమంలో భాగంగా గ్రామీణ, పట్టణ ప్రాంతాల్లో స్వచ్ఛత పై అవగాహన కల్పించారు. వ్యర్థ పదార్థాల నిర్వహణ, వ్యర్థాలను సక్రమంగా పారవేయడం, మూలం వద్ద వ్యర్థాల విభజన , సింగిల్ యూజ్ ప్లాస్టిక్ను వినియోగించక పోవడం , తగ్గించడం మరియు పునర్వినియోగం చేయడం వంటి అంశాలపై ప్రజలకు అవగాహన కల్పించారు. జనపనార, పత్తి, గుడ్డతో చేసిన సంచులు వంటి వాటిని ప్రత్యామ్నాయంగా ఉపయోగించడం ప్రారంభించారు. . స్వచ్ఛతను సాధించడమే కాకుండా పర్యావరణాన్ని కూడా పరిరక్షించేందుకు తమ వంతు సహకారాన్ని ప్రజలు అందిస్తున్నారు. స్వచ్ఛత పై జరిగిన అవగాహన కార్యక్రమాల్లో పాల్గొన్న ప్రజలు స్వచ్ఛత ప్రతిజ్ఞ స్వీకరించి , స్వచ్ఛత ర్యాలీల్లో పాల్గొన్నారు.
స్వచ్ఛతా హి సేవా 2023 కార్యక్రమంలో భాగంగా తెలంగాణ రాష్ట్రంలో ఇప్పటివరకు 1,874 పాఠశాలలు, కళాశాలల్లో అవగాహన శిబిరాలు, పారిశుద్ధ్యంపై 2,048 వార్డు స్థాయి కార్యక్రమాలు జరిగాయి. . ఇప్పటి వరకు 380 జివిపి పాయింట్లలో మొత్తం 314 జివిపి పాయింట్లు శుభ్రం అయ్యాయి. పరిశుభ్రతను కొనసాగించడానికి సంబంధిత జివిపి ప్రాంతాలలో ప్రత్యేక సేకరణ వ్యవస్థను కూడా ఏర్పాటు చేశారు. ఈ 314 జివిపి పాయింట్లను ఐఇసి పాయింట్లుగా మారుస్తామని రాష్ట్రం ప్రకటించింది.నివాస ప్రాంతాల చుట్టూ ఉన్న 1,072 ప్రాంతాలు, 117 పబ్లిక్ పార్కులు కూడా శానిటైజ్ చేయబడ్డాయి. NCC/NSS విద్యార్థులు, మహిళా స్వయం సహాయక బృందాల సభ్యుల సహాయంతో ప్రజా మరుగుదొడ్లను శుభ్రం చేశారు.స్వచ్ఛ భారత్ మిషన్ అర్బన్ 2.0 కింద నిర్దేశించబడిన 2026 నాటికి చెత్త రహిత నగరాల లక్ష్యాన్ని సాధించడానికి రాష్ట్రాలు తీవ్ర స్థాయిలో కృషి సాగిస్తున్నాయి. స్వచ్ఛత కోసం ప్రారంభమైన ప్రజా ఉద్యమం ఇప్పుడిప్పుడే ఊపందుకోబోతోంది.
(Visitor Counter : 39
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 213.91 కోట్ల డోసులు  అందించారు
గత 24 గంటల్లో 18,81,319 డోసులు అందించారు
దేశవ్యాప్త క్రియాశీల కేసుల సంఖ్య 50,594
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.70%
గత 24 గంటల్లో 7,094 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,93,590 కు పెరిగింది.
గత 24 గంటల్లో 5,379 కొత్త కేసులు నమోదయ్యాయి.
రోజువారీ పాజిటివిటీ రేటు 1.67%
వారపు పాజిటివిటీ రేటు 2%
గత 24 గంటల్లో చేసిన 3,21,917 కొవిడ్ పరీక్షలతో కలిపి ఇప్పటివరకు 88.80 కోట్ల పరీక్షలు చేశారు.